
Z A P I S N I K
od 8. rujna 2026. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom trgovačkim društvom CORSARO KRK društvo s ograničenom odgovornošću za ugostiteljstvo i turizam, Punat, Ulica Kolušin 46, OIB: 31787617193.

OD SUDA PRISUTNI:
Daniela Korlević, sutkinja
Dajana Jurković, zapisničar

Početak u 09:30 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: Vesna Rosandić, zastupnica dužnika po zakonu    
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 7. rujna 2026. prema kojem dužnik na dan 7. rujna 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 5 dana u ukupnom iznosu od 30.997,42 EUR.
Predlagatelj napominje da dužnik u razdobljima: dana 21.07., 23.-26.07., 12-13.08., 19.-23.08., te 26.08.-2.09.2026. nije imao neizvršenih osnova za plaćanje.

Utvrđuje se da je privremeni stečajni upravitelj po nalogu suda od 11. lipnja 2026. podnio pisano izvješće koje je objavljeno na mrežnoj stranici e – Oglasnoj ploči suda 26. kolovoza 2026.

[bookmark: _Hlk231370714]	Privremena stečajna upraviteljica je izvršila obilazak na adresu sjedišta dužnika na kojoj nije zatekla istaknutu tvrtku.

Neposredno u blizini adrese sjedišta privremena stečajna upraviteljica zatekla je i fotografirala vozilo u vlasništvu stečajnog dužnika M1, marka VOLKSWAGEN POLO 1.4 TDI, godina proizvodnje 2016., broj šasije WVWZZZgRZHY031686, reg. oznake RI2645S. Vozilo je bilo bez vidljivih oštećenja. Nadalje, istoga dana privremena stečajna upraviteljica se uputila na adresu u mjestu Krk, na kojem dužnik obavlja djelatnost restorana, i to na adresi Obala hrvatske mornarice 2, Krk. Restoran pod imenom Konoba Corsaro Krk obavlja djelatnost na navedenoj adresi, te je istaknuta tvrtka. 
Privremena stečajna upraviteljica  je u razgovoru sa suprugom zastupnice dužnika po zakonu Igorom Rosandić dobila informaciju da dužnik obavlja ugostiteljsku djelatnost i ulaže napore radi deblokade računa, te da je društvo deblokirano ili će uskoro biti, te kako ima poteškoće prilikom vraćanja kredita banci.

Uvidom u Zajednički informacijski sustav zemljišnih knjiga utvrđeno je da dužnik nije vlasnik nekretnina.

Prema podacima iz Ministarstva mora, prometa i infrastrukture KLASA: 342-01/26-01/1751 URBROJ: 530-04-26-2 od 20. lipnja 2026. utvrđeno je da dužnik nije upisan kao vlasnik niti jednog broda, brodice, jahte, čamca, plutajućeg objekta, nepomičnog odobalnog objekta, broda u gradnji, plutajućeg objekta u gradnji, niti nepomičnog odobalnog objekta u gradnji.

Prema podacima iz Hrvatskog registra civilnih zrakoplova KLASA: 343-05/26-02/15 URBROJ: 116-02-05-26-15 od 06. srpnja 2026. utvrđeno je da pravna osoba CORSARO KRK d.o.o. nema u svom vlasništvu zrakoplov koji je upisan u predmetnom registru.

Prema uvjerenju iz službene evidencije Ministarstva unutarnjih poslova KLASA: 034-03/26-01/18380, URBROJ: 251-763-121/910-26-2 od 03. srpnja 2026. dužnik je evidentiran kao vlasnik vozila M1, marka VOLKSWAGEN POLO 1.4 TDI, godina proizvodnje 2016., broj šasije WVWZZZgRZHY031686, reg. oznake RI2645S. Na vozilu ne postoje zabilježbe ovrhe ni zabrane otuđenja.

Uvidom u godišnji financijski izvještaj dužnika za 2025. u prethodnom postupku utvrđeno je da dužnik na stavci dugotrajna imovina iskazao vrijednost od 944.634,31 EUR, od čega se na materijalnu imovinu odnosi 22.862,75 EUR, te dugotrajnu financijsku imovinu (dani zajmovi) 921.771,56 EUR. Na stavci kratkotrajna imovina iskazana je vrijednosti u iznosu od 215.371,20 EUR, od čega se na zalihe odnosi 120.430,52 EUR, te potraživanja 94.905,88 EUR.
Privremena stečajna upraviteljica zatražila je pisano očitovanje osobe ovlaštene za zastupanje dužnika u odnosu na imovinu dužnika, te njegovo poslovanje. 
Zaključno, s obzirom na sve podatke o imovini dužnika, te uzevši u obzir da se radi o recentnim podacima, može se zaključiti da bi dužnik imao dovoljno imovine, makar za namirenje troškova prethodnog i otvorenog stečajnog postupka.

Prema izračunu privremenog stečajnog upravitelja, predvidivi troškovi prethodnog i otvorenog stečajnog postupka za razdoblje od dvanaest mjeseci iznose ukupno 6.750,00 EUR, a odnose se na:
· Nagrada privremenom stečajnom upravitelju u iznosu od 1.000,00 EUR
· Stvarni trošak stečajnog upravitelja u iznosu od 600,00 EUR
· Troškovi otvaranja i vođenja žiro računa u iznosu od 150,00 EUR
· Troškovi vođenja knjigovodstva u iznosu od 1.200,00 EUR
· Troškovi arhiviranja u iznosu od 100,00 EUR
· Nagrada stečajnom upravitelju u iznosu od  2.000,00 EUR 
· Stvarni trošak stečajnog upravitelja u iznosu od 1.500,00 EUR
· Sudska pristojba u iznosu od 200,00 EUR.
Prema saznanjima privremene stečajne upraviteljice dužnik raspolaže imovinom koja bi bila dovoljna za namirenje ukupnih troškova stečajnog postupka. Iz dostupne i raspoložive dokumentacije smatram da dužnik raspolaže imovinom čijim bi se unovčenjem mogli podmiriti sveukupni troškovi stečajnog postupka. Predvidivi troškovi prethodnog postupka iznose 1.600,00 EUR, a stečajnog 5.150,00 EUR, kao što je to navedeno tablici.
Shodno navedenom privremena stečajna upraviteljica da sud pozove osobe koje imaju pravni interes za provedbom stečajnog postupka da u roku od 15 dana uplate predujam za namirenje troškova prethodnog i otvorenog stečajnog postupka u iznosu od 6.150,00 EUR.

	Na upit suda, zastupnica dužnika po zakonu navodi da je motorno vozilo marke Volkswagen Polo prešlo cca 100.000 km.
	Na upit suda, zastupnica dužnika po zakonu navodi da je dužnik sklopio Ugovor o dugoročnom zakupu konobe Corsaro Krk sa trećom osobom Ivanom Eberling iz Rijeke.
	Na upit suda, zastupnica dužnika po zakonu navodi da trenutna vrijednost zaliha kod dužnika iznosi cca 20.000,00 EUR. Dužnik nema potraživanja prema  trećim osobama i ne vodi nikakve sudske postupke.

Utvrđuje se da prema Očevidniku neizvršenih osnova za plaćanje na dan 8. rujna 2026. dužnik ima neizvršene osnove za plaćanje u ukupnom iznosu od 26.241,42 EUR u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje.

	Zastupnica dužnika po zakonu nema primjedbi na izvješće privremenog stečajnog upravitelja, te predlaže sudu odgodu današnjeg ročišta kako bi se u kraćem roku otklonio stečajni razlog i deblokirao dužnikov račun.


Sudac donosi
r j e š e n j e 

Prihvaća se prijedlog zastupnice dužnika po zakonu, te se današnje ročište odgađa, a slijedeće zakazuje za 

8. listopada 2026. u 09:00 
   kod Trgovačkog suda u Rijeci 

što prisutna zastupnica dužnika po zakonu prima na znanje i smatra se uredno pozvanom, a objavom ovog poziva na mrežnoj stranici e-Oglasne ploče pozivaju se predlagatelj i privremeni stečajni upravitelj.

Dovršeno u 9:50

 	  	                                    Sutkinja             	 Zastupnica dužnika po zakonu 



				              Zapisničar 	          	  

